अशरफ खां छावनी में दबंगों ने एक घर में घुसकर महिलाओं और बच्चों से मारपीट की। आरोप है कि हमलावरों ने घर में तोड़फोड़ भी की। घायलों का मेडिकल कराने के बाद पुलिस ने रिपोर्ट दर्ज कर ली है। छावनी अशरफ खां में बुधवार रात मोहल्ले के कमरुदद्ीन, मुन्ने, आसिफ ने रईस अहमद के घर में घुसकर उनके परिजनों से मारपीट की। रईस अहमद की बेटी शबाना, दामाद बजरुद्दीन के बच्चों मुनीर उद्दीन और अजरा के अलावा नबी हुसैन, शबनम को पीटकर घायल कर दिया।